Az Üzleti feltételek mintarendelkezései

# Fogalommeghatározások

## Alapfogalmak meghatározása:

## **Kiegészítő** –olyan megoldás, melynek közvetítésével a Shoptet külső szolgáltatásokkal köthető össze

* **Termékoldal** – a Kiegészítő weboldala – http://alkalmazasok.shoptet.hu/[•]/
* **Shoptet** – Shoptet Korlátolt Felelősségű Társaság (székhelye: 1117 Budapest, INFOPARK Gábor Dénes utca 2. D. ép. 1. em, azonosítószáma: 01-09-357795, adószám: 27933460-2-43, áfaszám: HU27933460)

# Bevezető rendelkezések

## Jelen üzleti feltételek alapján a Szolgáltató lehetővé teszi a Kiegészítő és az ahhoz kapcsolódó valamennyi szolgáltatás Felhasználó általi igénybevételét.

## A Szolgáltató saját nevében és felelősségére szolgáltatja a Kiegészítőt a Felhasználó részére. Shoptet nem szolgáltatója a Kiegészítőnek, a Kiegészítőért és annak tartalmáért nem felel.

## A Felhasználó ezennel tudomásul veszi és kifejezetten elfogadja, hogy a Kiegészítő vonatkozásában Shoptet nem köteles bármilyen támogatási vagy karbantartási szolgáltatásokat nyújtani, és nem tartozik felelősséggel a Felhasználónak vagy bármilyen harmadik személynek a Szolgáltatóval szemben és/vagy a Szolgáltató által üzemeltetett Kiegészítővel kapcsolatban fennálló igényei rendezéséért, függetlenül attól, hogy azok a szavatosságon, az okozott károkért viselt felelősségen vagy jogszabályok – különösen a személyes adatok kezelését vagy egyéb jogokat érintő jogszabályok – megsértésén alapulnak.

# A felhasználási engedélyre vonatkozó rendelkezés

## A Szolgáltató ezennel a Kiegészítő használatára jogosító, nem kizárólagos felhasználási engedélyt (licencet) ad a Felhasználónak.

# Üzemelési paraméterek

## A Szolgáltató vállalja, hogy a Kiegészítőt úgy fogja üzemeltetni, hogy az minden naptári hónap teljes időtartamának legalább a 99%‑ában legyen elérhető az interneten keresztül.

## A Kiegészítő akkor minősül elérhetőnek, ha megfelelően, azaz bármilyen nehézség, üzemzavar vagy hiba nélkül használható a rá vonatkozó Termékoldalon feltüntetett célra. Az elérhetőségi arány szempontjából irányadó időbe nem számít be a szokásos szüneteltetések és a következő bekezdés szerinti leállítások időtartama.

## A Szolgáltató [•] és [•] óra közötti időben jogosult a Kiegészítőt leállítani. A leállítások összidőtartama nem haladhatja meg a havi [•] órát. Minden tervezett leállításról a Szolgáltató legalább [•] nappal korábban köteles a Felhasználót értesíteni.

# Támogatás és karbantartás

## A Szolgáltató kötelezettséget vállal, hogy a Felhasználónak műszaki támogatást nyújt telefonon és e‑mailen keresztül. Az elérhetőségi adatok a Kiegészítő Termékoldalán találhatók.

## A Felhasználó által beküldött bármilyen kérdésre a Szolgáltató munkanapokon a kérdés megérkezésétől számított 24 órán belül köteles reagálni ugyanazon a kommunikációs csatornán keresztül, melynek igénybevételével a Felhasználó feltette a kérdést.

## A Szolgáltató vállalja továbbá, hogy biztosítja a Kiegészítő rendszeres karbantartását és frissítését, amely [*kérjük, töltse ki*] terjed ki, és hogy a Kiegészítő esetleges hibáinak észlelésére irányuló tevékenységeket folytat. A Szolgáltató kötelezettséget vállal arra, hogy bármilyen észlelt hibát a súlyosságának megfelelő határidőn belül távolít el.

# FelelŐsség

## A Kiegészítő hibáiért kizárólag a Szolgáltató tartozik felelősséggel.

## A Szolgáltató felel bármi olyan kárért vagy sérelemért is, amely a Kiegészítőnek a Felhasználó részére történő nyújtásából vagy a Szolgáltató és a Felhasználó között a Kiegészítővel kapcsolatban megkötött bármilyen szerződésből eredő, a Szolgáltatót terhelő kötelezettségek megsértése miatt keletkezett.

## A Felhasználó tudomásul veszi, hogy Shoptet nem felel a Kiegészítő bármilyen jogi vagy tényleges hibáiért, valamint nem felel a Szerződésből vagy a jelen üzleti feltételekből eredő, a Szolgáltatót terhelő kötelezettségek megsértése miatt keletkezett bármilyen kárért vagy sérelemért sem. Shoptet nem tartozik felelősséggel a Kiegészítő elérhetőségi arányáért, jelenlegi vagy jövőbeli kompatibilitásáért, illetve a Kiegészítő funkcionalitásainak leírásában foglaltak és a Kiegészítő tényleges funkcionalitásai egyezőségéért sem.

## A szavatossági igények érvényesítése céljából a Szolgáltató az alábbi elérhetőségi adatokat közli: [*kérjük, töltse ki*].